钦定古今图书集成/明伦汇编/闺媛典/第361卷 > 玉箫
## 钦定古今图书集成/明伦汇编/闺媛典/第361卷 > 玉箫

按《云溪友议》：“西州韦相公皋，昔游江夏，止于姜使君
之馆。姜氏孺子曰：‘荆宝已习二经，虽兄呼于韦，而恭
事之礼，如父叔也。荆宝有小青衣曰玉箫，年才十岁，
常令祗侍于韦兄，玉箫亦勤于应奉。后二载，姜使君
入关求官，而家累不行，韦乃易居头陀寺，荆宝亦时
遣玉箫往彼应奉，玉箫年稍长大，因而有情。时廉使’”
陈常侍得韦君季父书云：“侄皋久客贵州，切望发遣
归觐。”廉察启缄，遗以舟楫服用，仍恐淹留，请不相见，
泊舟江渚，俾篙工促行。昏瞑拭泪，乃裁书以别荆宝。
宝顷刻与玉箫俱来，既悲且喜。宝命青衣从往。韦以
旷觐日久，不敢偕行，乃固辞之。遂与为约，少则五载，
多则七年，必取玉箫。因留《玉指环》一枚，并诗一首遗
之。暨五年不至，玉箫乃默祷于鹦鹉洲。又逾二年，洎
八年春，玉箫叹曰：“韦家郎君，一别七年，是不来矣。”遂
绝食而殒。姜氏愍其节操，以玉指环约于中指而同
殡焉。后公镇蜀，到府三日，询鞫狱情，涤其冤滥，轻重
之系，仅三百馀人。其中一辈，五器所拘，偷视厅事，私

而重羁缧？”答曰：“自辞违之后”，寻以明经及第，再迁青
城县令。家人误爇廨舍牌库印等，韦公曰：“家人之犯，
固非己尢。”便与雪冤，仍归玺绶，乃奏授眉州牧。敕下
未令赴任，遣人坚守。朱绂其荣留连宾幕，时属大军
之后，草创事繁，经蓂荚数凋，方问玉箫何在。姜曰：“仆
射维舟之夕，与伊留约七载，是期逾时不至，乃绝食
而殒。”因吟《留赠玉环诗》曰：“黄雀衔来已数春，别时留
解赠佳人。长江不见鱼书至，为遣相思梦入秦。”韦公
闻之，益增凄叹，广修经像，以报夙心。且想念之怀，无
由再会。时有祖山人者，有少翁之术，能令“逝者相亲。
但令府公斋戒七日。”清夜，玉箫果至，谢曰：“承仆射写
经供佛之力，旬日便当托生。却后十三年，再为侍妾，
以谢鸿恩。”临诀微笑曰：“丈夫薄幸，令人死生隔矣。”后
韦以陇右之功，终德宗之代，理蜀不替，累迁中书令
同平章事。天下向附，泸僰归心，因作生日，节镇所贺，
皆贡珍奇，独东川卢八座送一歌姬，未当破瓜之年，
亦以“玉箫”为号。观之，真姜氏之玉箫也。其中指有玉
环隐出，不异留别之玉环。京兆公曰：“吾乃知存没之
分，一往一来。”玉箫之言，斯可验矣。